*Proiect*

**GUVERNUL REPUBLICII MOLDOVA**

**HOTĂRÎRE** nr. \_\_\_\_\_\_

din \_\_\_\_\_\_\_\_\_\_\_\_\_ 2024

**pentru aprobarea** **Regulamentului cu privire la construcția și recepția caselor individuale cu un etaj, cu suprafața mai mică de 150 de metri pătrați, destinate pentru una sau două familii**

**și a anexelor gospodărești ale acestora**

În temeiul art. 150 alin. (8) din Codul urbanismului și construcțiilor nr. 434/2023 (Monitorul Oficial al Republicii Moldova, 2024, nr. 41-44 art. 61), Guvernul:

**HOTĂRĂȘTE:**

1. Se aprobă Regulamentul cu privire la construcția și recepția caselor individuale cu un etaj, cu suprafața mai mică de 150 de metri pătrați, destinate pentru una sau două familii și a anexelor gospodărești ale acestora (se anexează).
2. Prezenta hotărâre intră în vigoare la data publicării în Monitorul Oficial al Republicii Moldova.
3. În cazul construcțiilor caselor individuale cu un etaj, cu suprafața mai mică de 150 de metri pătrați, destinate pentru una sau două familii și a anexelor gospodărești ale acestora aflate la etapa de construcție și nefinalizate la momentul publicării prezentei Hotărâri, investitorul, în termen de 90 de zile de la data publicării, va notifica autoritatea administrației publice locale despre etapa de construcție. Autoritatea administrației publice locale va examina posibilitatea continuării construcției cu admiterea ulterioară în procedura de recepție, doar în condițiile respectării prevederilor art. 387 alin. (5) din Codul urbanismului și construcțiilor nr. 434/2023, cu informarea investitorului cu privire la acest aspect.

**Prim-ministru Dorin RECEAN**

**Contrasemnează:**

Ministrul infrastructurii

și dezvoltării regionale

Aprobat

prin Hotărârea Guvernului nr.\_\_\_\_\_/2024

**REGULAMENT**

**cu privire la construcția și recepția caselor individuale cu un etaj, cu suprafața mai mică de 150 de metri pătrați, destinate pentru una sau două familii și a anexelor gospodărești ale acestora**

1. **Dispoziții generale**
2. Regulamentul cu privire la construcția și recepția caselor individuale cu un etaj, cu suprafața mai mică de 150 de metri pătrați, destinate pentru una sau două familii și a anexelor gospodărești ale acestora (în continuare - *Regulament*) stabilește cadrul juridic unitar și cerințele privind amplasarea, proiectarea, execuția, recepția și postutilizarea construcțiilor respective.
3. Prevederile Regulamentului se aplică la amplasarea, proiectarea, execuția, recepția și postutilizarea caselor individuale cu un etaj, cu suprafața mai mică de 150 de metri pătrați, destinate pentru una sau două familii, și a anexelor gospodărești ale acestora, construite pe teren proprietate privată, amplasate în intravilanul localităților rurale, cu excepția celor din zonele protejate.
4. Controlul calității lucrărilor și construcțiilor indicate ține de obligația structurilor specializate din cadrul autorităților administrației publice locale de nivelul întâi.
5. În cazul în care autoritatea administrației publice locale de nivelul întâi nu dispune de structuri specializate competente pentru efectuarea controlului respectiv, această atribuție revine autorității administrației publice locale de nivelul al doilea.
6. Prevederile Regulamentului nu se extind pentru construcția caselor individuale de locuit:
7. construite de către investitori care nu sunt destinate pentru traiul personal al acestuia dar sunt construite în scopuri antreprenoriale;
8. construite în zone protejate și nu există acordul autorității care a atribuit statutul de zonă protejată;
9. în zone de protecție a drumului sau a rețelelor edilitare (inginerești) și nu există acordul entităților responsabile.
10. **Condițiile de amplasare a construcțiilor**
11. Proiectarea și condițiile de amplasare a construcțiilor se realizează în conformitate cu normativele tehnice în construcții și documentația de urbanism și prevederilor anexei nr. 1 și 2.
12. În cazul lipsei documentații de urbanism, pentru localitățile cu populație până la 3000 de locuitori, proiectarea construcțiilor se realizează în conformitate cu Regulamentul aprobat de Guvern.
13. Nu se admite amplasarea caselor de locuit în:
14. Extravilanul localității;
15. Pe terenuri cu riscuri de alunecări de teren sau în zone inundabile;
16. Alte cazuri de interdicții definitive sau temporare de construire stabilite conform Codului urbanismului și construcțiilor nr. 434/2023.
17. Amplasarea construcțiilor în apropierea terenurilor sau obiectivelor speciale, destinate necesităților de securitate și asigurării apărării naționale, sau în apropierea zonelor de interes militar și a zonelor supuse servituții aeronautice se efectuează cu avizul prealabil al Ministerului Apărării, al Ministerului Afacerilor Interne și al Serviciului de Informații și Securitate. În zonele supuse servituții aeronautice este interzisă amplasarea unor noi construcții, instalații, obiective, rețele edilitare (inginerești), inclusiv de comunicații electronice, precum și efectuarea lucrărilor la cele existente fără avizul prealabil emis de autoritatea administrativă de implementare și realizare a politicilor în domeniul aviației civile.
18. **Elaborarea și verificarea documentația de proiect**
19. Documentația de proiect pentru lucrările de construcții indicate este elaborată într-o singură fază, stabilite în comun de proiectant și investitor în tema de proiectare.
20. Documentația de proiect pentru construcțiile indicate, elaborată și verificată, nu se supune coordonării sau avizării suplimentare de către organele de control.
21. Nu este obligatorie verificarea documentației de proiect a caselor individuale cu un etaj, cu suprafața mai mică de 150 de metri pătrați, destinate pentru una sau două familii, și a anexelor gospodărești ale acestora, construite pe teren proprietate privată, situate în localitățile rurale, cu excepția celor din zonele protejate.
22. Proiectantul va decide, pe propria răspundere, dacă proiectul urmează să fie verificat. În situația în care proiectantul decide că nu este obligatorie verificarea proiectului, întreaga răspundere pentru soluțiile de proiect revine numai acestuia.
23. Responsabilitatea pentru soluțiile de proiect utilizate la execuția construcției revine integral proiectantului acesteia.
24. **Execuția lucrărilor de construcții**
25. Lucrările de construcție indicate pot fi executate de persoanele juridice înregistrate în Registrul de stat în domeniul construcțiilor, ce dispun de responsabili tehnici de execuția lucrărilor de construcții care dețin certificat de atestare tehnico-profesională și sunt atestați conform prevederilor Codului urbanismului și construcțiilor nr. 434/2023.
26. Asigurarea calității execuției lucrărilor de construcții se efectuează în mod diferențiat, conform prevederilor Codului urbanismului și construcțiilor nr. 434/2023, normativelor tehnice în construcții și normelor privind sistemul de management al calității în construcții și privind asigurarea calității în construcții.
27. Verificarea calității execuției lucrărilor de construcții este obligatorie și se realizează conform prevederilor prezentului cod de către:

a) investitori;

b) executanți.

1. Investitorii sunt persoane fizice care finanțează și realizează investiții ori intervenții în timp asupra construcțiilor existente, încheie contracte de execuție a lucrărilor de construcții, monitorizează îndeplinirea acestora și preiau construcția.
2. Investitorul notifică administrația publică locală, despre intenția de începere a lucrărilor de construcții, cu prezentarea documentației de proiect, în volum de: planul general, planul de situație, planul de trasare, fațade.
3. În termen de 30 de zile autoritatea administrației publice locale va informa solicitantul despre existența sau inexistența eventualelor restricții.
4. Termenul de începere a lucrărilor poate fi de până la 12 luni de la data notificării.
5. După expirarea termenului de 30 de zile, în cazul în care investitorul nu primește careva restricții motivate, este în drept să demareze lucrările de construcție, pentru care a depus notificarea.
6. În cazul în care lucrările de construcții nu pot fi începute în termenul stabilit din cauza unor evenimente în afara controlului, se notifică repetat despre, prelungirea termenului de începere a lucrărilor de construcții.
7. Durata de execuție a lucrărilor de construcții se stabilește în baza documentației de proiect.
8. **Recepția construcțiilor**
9. Recepția construcțiilor, inclusiv a instalațiilor aferente acestora, constituie o acțiune, desfășurată în baza examinării nemijlocite a lucrărilor de construcție, de constatare a realizării acestora în conformitate cu proiectul de execuție, cu normativele tehnice în construcții și cu documentele incluse în Cartea tehnică a construcției.
10. Recepția construcțiilor și a instalațiilor aferente acestora este o acțiune obligatorie, prin care se constată și se consemnează, în documente specifice, realizarea lucrărilor de construcții la nivelurile de calitate proiectate pentru satisfacerea cerințelor fundamentale aplicabile construcțiilor, precum și respectarea prevederilor contractuale.
11. Recepția încăperilor încorporate în sau anexate la casele individuale amplasate separat, cuplat, de tip duplex poate fi efectuată separat, dacă proiectul de execuție prevede aceasta.
12. Documentația de execuție a construcției, împreună cu toate documentele referitoare la realizarea acesteia, este parte componentă a Cărții tehnice a construcției.
13. Recepția construcțiilor, inclusiv anexele gospodărești ale acestora, se efectuează într-o singură etapă.
14. Recepția construcțiilor, inclusiv a instalațiilor aferente acestora, constituie o parte componentă a sistemului calității în construcții, reprezentând actul cu formă de proces-verbal de recepție, semnat de către comisia de recepție, prin care investitorul declară că acceptă și preia o construcție finisată și instalațiile aferente acesteia, cu sau fără obiecții, și că aceasta poate fi utilizată conform destinației.
15. Prin actul de recepție a construcției, inclusiv a instalațiilor aferente acesteia, se certifică faptul că executantul și-a îndeplinit obligațiile potrivit prevederilor contractului, ale proiectului de execuție verificat.
16. Responsabili de organizarea recepției construcțiilor și a instalațiilor aferente acestora sunt investitorii
17. Executantul construcției și al instalațiilor aferente acestora este obligat să notifice investitorul cu privire la data terminării tuturor lucrărilor de construcții prevăzute în contract printr-un document scris, lucrări confirmate de dirigintele de șantier prin aplicarea semnăturii în documentul în cauză.
18. Comisia de recepție a construcției și instalațiilor aferente acesteia este desemnată de către investitor în cel mult 10 zile de la data notificării terminării lucrărilor de către executantul construcției.
19. Comisia de recepție se formează din cel puțin 3 membri, specialiști atestați în domeniu, în calitate de președinte al comisiei de recepție fiind desemnat reprezentantul investitorului.
20. În cadrul comisiei de recepție pot participa și alți membri, desemnați de către investitor.
21. Investitorul are obligația de a stabili data începerii procedurii de recepție a construcției în cel mult 15 zile de la data notificării terminării lucrărilor de către executantul construcției și comunică data stabilită:

a) membrilor comisiei de recepție a construcției;

b) executantului lucrărilor de construcții;

c) proiectantului care a elaborat documentația de proiect, care va întocmi un aviz cu privire la modul în care au fost executate lucrările de construcții.

1. După finalizarea examinării, comisia de recepție consemnează observațiile și concluziile în procesul-verbal de recepție a construcției, care se întocmește conform modelului prezentat în anexa nr. 3.
2. Procesul-verbal de recepție a construcției cuprinde, în mod obligatoriu, concluziile privind admiterea, cu sau fără obiecții, a recepției construcției, amânarea sau respingerea acesteia.
3. **Postutilizarea construcțiilor**
4. Postutilizarea construcțiilor include activitățile de dezafectare, de demolare și de demontare a construcțiilor, de recondiționare și de reutilizare a elementelor și produselor recuperabile, precum și de predare a deșeurilor reciclabile către operatorii autorizați, cu asigurarea protecției mediului ambiant conform prevederilor legislației.
5. Toate activitățile aferente postutilizării construcției se desfășoară sub responsabilitatea proprietarului construcției respective.
6. Activitățile și lucrările aferente postutilizării construcțiilor se desfășoară în baza unui proiect de desființare a construcției, elaborat, de regulă, de către proiectantul construcției respective, conform prevederilor Codului Urbanismului și Construcțiilor nr. 434/2023.
7. În cazul imposibilității contractării proiectantului construcției, proiectul de desființare a construcției este elaborat de către alt proiectant, în baza unui raport de expertiză tehnică, conform prevederilor Codului Urbanismului și Construcțiilor nr. 434/2023.
8. Execuția lucrărilor de desființare a construcțiilor se efectuează de către persoane fizice sau juridice care dețin dreptul de execuție a lucrărilor de construcții, conform prevederilor Codului Urbanismului și Construcțiilor nr. 434/2023

*Anexa nr. 1*

*la Regulamentul cu privire la*

*construcția și recepția caselor individuale*

*cu un etaj, cu suprafața mai mică*

*de 150 de metri pătrați, destinate*

*pentru una sau două familii și a anexelor*

*gospodărești ale acestora*

**Cerințe generale privind sistematizarea**

1. Suprafața terenului pentru construcția casei individuale, de regulă, va fi de min 0,06 ha.
2. Pe perimetrul lotului se recomandă de prevăzut îngrădire din plasă. Alte tipuri de îngrădiri se admit cu condiția obținerii acordului scris a proprietarilor loturilor vecine. Se admite construcția gardurilor capitale pe laturile loturilor orientate spre străzi și stradele.
3. Pe teren, pe lângă casa individuală, pot fi edificate construcții auxiliare, inclusiv sere, bucătărie de vară, sauna, duș, piscină/ bazin, garaj șopron. Cu condiția respectării cerințelor sanitar-veterinare se admite edificarea construcțiilor provizorii (grajd, ocol, țarc, stupi, etc.) pentru creșterea animalelor de casă. Distanța minimală a construcțiilor pentru creșterea animalelor de casă, până la hotarul loturilor vecine 4,0m.
4. Distanțele antiincendiare între case, construcții auxiliare și casele amplasate pe loturile vecine se adoptă conform tabelului nr. 1. Distanțele antiincendiare între clădiri si construcțiile auxiliare în limita unui lot nu se normează.

Tabelul nr. 1

|  |  |  |  |  |
| --- | --- | --- | --- | --- |
|  | Materialul construcției portante și autoportante | Distanța, m | | |
| A | B | C |
| A | Zidărie din piatră/cărămidă/calcar, beton și alte materiale incombustibile | 6 | 8 | 10 |
| B | Construcții similar celor indicate mai sus, dar cu planșeuri și acoperișuri din lemn, protejate cu material greu combustibile | 8 | 10 | 12 |
| C | Lemn și alte materiale greu combustibile și/sau combustibile | 10 | 12 | 15 |

1. Distanța de la casa individuală și clădirile auxiliare până la linia roșie a străzii este de minimum 5,0 m, până la linia roșie a stradelei este de minimum 3,0 m. Distanța de la casa individuală până la hotarul loturilor vecine este de minimum 3,0 m, cu condiția respectării cerințelor tabelului nr. 1. Se admite construcția garajului sau șopronului (copertinei) pentru automobil pe hotarul lotului doar dinspre stradă sau stradelă.
2. Toate distanțele se măsoară la sol de la peretele clădirii/construcției. Dacă construcția dispune de elemente proeminente mai mari de 0,5m (console, frontoane, copertine, balcoane), distanța se măsoară proiecția convențională acestora la sol.
3. Sub casa individuala, garaj și alte construcții capitale se admite construcția subsolului și/sau demisolului
4. Înălțimea încăperilor se măsoară de la pardoseală până la partea proeminentă a grinzilor și constituie, pentru încăperile locative min 2,2 m, pentru încăperile din interiorul anexelor min 2,0 m, pentru încăperile de la subsol min 1,6m.
5. Scările pot fie amplasate în interior, fie anexate din exterior.
6. Autoritatea publică locală poate înainta cerințe speciale privind soluțiile cromatice aplicate pentru pereți si tipul/forma acoperișului.
7. Distanțele ce vizează amplasarea caselor individuale și construcțiilor auxiliare față de hotarele loturilor vecinilor pot fi diminuate prin acordul autentificat notarial al acestora cu condiția respectării distanțelor antiincendiare.

*Anexa nr. 2*

*la Regulamentul cu privire la*

*construcția și recepția caselor individuale*

*cu un etaj, cu suprafața mai mică*

*de 150 de metri pătrați, destinate*

*pentru una sau două familii și a anexelor*

*gospodărești ale acestora*

**Cerințe generale privind Sistemele inginerești**

1. În lipsa sistemului central de canalizare, în limitele terenului se admite amenajarea foselor septice cu condiția respectării cerințelor sanitare. Distanța minimală de la fosele septice până la casele de locuit este de minimum 8,0m, până la casele de locuit vecine va fi minim 12 m, până la sursa de apă potabilă (fântâni) - minim 25 m. În cazul existenței sistemului centralizat de canalizare se interzice amenajarea foselor septice.
2. Nu se admite organizarea scurgerii apelor pluviale de pe acoperiș pe terenurile vecine.
3. În lipsa sistemului de alimentare cu apă centralizată se admite construcția fântânilor cu condiția respectării normelor sanitare.
4. Alimentarea cu apă și canalizare centralizată se efectuează în baza documentației de proiect coordonate cu operatorul sistemului de distribuție.
5. Pentru încălzire se utilizează termogeneratoare, cazane, cămine și sobe cu combustibil lichid, solid și gazos, precum și sisteme electrice și geotermale. Construcția sobelor, căminelor și coșurilor de fum va asigura funcționarea și exploatarea inofensivă.
6. Încăperile în care se utilizează combustibil lichid, solid și gazos, precum și bucătăriile vor dispune de geamuri spre exterior precum și de sistem de ventilare cu aspirare și refulare naturala. În aceste încăperi se va instala senzori-semnalizatori de monoxid de carbon.
7. Alimentarea cu gaze naturale centralizată se efectuează în baza documentației de proiect coordonate cu operatorul sistemului de distribuție.
8. Se admite utilizarea a maximum 2 butelii de gaze petroliere lichefiate cu capacitatea de până la 50 l, amplasate în exterior în dulapuri metalice pe peretele orb al clădirii cu respectarea distanței de min 5,0 m de la golurile de geam și ușă. Se interzice utilizarea gazelor petroliere lichefiate pentru aparatele consumatoare de gaze amplasate în subsol și demisol.
9. Proiectarea sistemului de alimentare electrică se efectuează în baza documentației de proiect coordonate cu operatorul sistemului de distribuție.
10. Alte tipuri conexe de lucrări de proiectare și construcție se execută fără certificat de urbanism pentru proiectare și fără autorizație de construire doar cu respectarea prevederilor art. 150 din Codul urbanismului și construcțiilor 434/2023.

*Anexa nr. 3*

*la Regulamentul cu privire la*

*construcția și recepția caselor individuale*

*cu un etaj, cu suprafața mai mică*

*de 150 de metri pătrați, destinate*

*pentru una sau două familii și a anexelor*

*gospodărești ale acestora*

**Proces-verbal de recepție a construcției**

nr.\_\_\_\_\_\_\_\_ din\_\_\_\_\_\_\_\_\_\_\_\_\_20\_\_,

localitatea\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu privire la lucrările de construcții \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

executate la obiectivul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ în cadrul contractului nr. \_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, încheiat între\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. Comisia de recepție și-a desfășurat activitatea în perioada \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, fiind formată din:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(nume, prenume, funcție)*

2. La recepție au mai participat:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(nume, prenume, funcție)*

3. Descrierea obiectivului recomandat spre recepție.

Obiectivul cu numărul cadastral\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu destinația\_\_\_\_\_\_\_\_\_\_\_\_\_\_, format din următoarele construcții *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*, având suprafața la sol *\_\_\_\_\_\_*, suprafața totală, *\_\_\_\_\_\_\_* și numărul de nivele\_*\_\_\_\_\_\_\_\_\_\_\_*.

4.În urma examinării execuției lucrărilor și a documentelor, Comisia de recepție a constatat următoarele:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Valoarea obiectivului este de \_\_\_\_\_\_\_\_\_\_\_\_\_\_\_\_\_\_ lei.

6. În baza constatărilor efectuate, Comisia de recepție propune: \_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Prezentul proces-verbal, conținând \_\_\_\_\_\_\_\_\_\_\_file și \_\_\_\_\_\_\_anexe numerotate, cu un număr total de \_\_\_\_\_\_\_\_file, a fost încheiat la data de \_\_\_\_\_\_\_\_\_\_\_\_\_\_\_\_\_ în \_\_\_\_\_\_\_\_\_\_\_\_ exemplare.

**Comisia de recepție:**

Investitor (proprietar) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(nume, prenume, semnătură)*

Reprezentant al autorității

administrației publice locale: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(nume, prenume, semnătură)*